User talk:Krishna ghimire

जिल्लाका कतिपय स्थानमा १५–२० मिटरको दुरीमा झोलुङ्गे पुल बनेका छन् तर विकासका दृष्टीले सधै ओझेलमा परेको विकट गाविस अर्खवाङ र हवाङदीका जनता भने अझै उहि पुरानो जोखिमपुर्ण फड्के तर्न वाध्य छन् । चुनावताका यो वाटो रातमा समेत हिँडियो, फड्के तर्दा पुल पारिदिने आश्वासन पनि सायद दिईयो तर....चुनाव सागरले जिते, गोकर्णले हारे । अघिल्लो पटक त जितेकै हुन, के हेरे होलान् कुन्नी ? सायद मनमनै यस्तो सोच्दै फ्ड्के कसरी तर्ने ? जोखाना हेर्दैछन् एमाले नेता हिरा एसी । सदरमुकाम तमघासबाट उत्तर १३ कोष दुरीमा पर्ने अर्खवाङ–६, ७ र ह्वाङदी–१,२ र ३ का जनता यस्तो जोखिम मोल्न वाध्य भएका हुन् । ति गाउँहरुको विचमा पर्ने भ्यागुते खोलामा करिव २० मिटर लम्वाईको उक्त फड्के खोलदेखि झण्डै १३ मिटर उचाईमा छ । हिउँदमा सानो भए पनि वर्षायाममा मानिस डुवाउने भेल निस्ते खोलामा मिसिन्छ । दैनिक आवत जावतको व्यस्त बाटो हुँदाहुँदै पनि त्यसमा कसैको नजर पुग्न नसक्दा अरु भन्दा पनि ह्वाङदी उच्च माध्यामिक विद्यालयमा पढ्न जाने शिशु कक्षाका वाल–वालिकाहरुका लागि बढि जोखिम भएको छ । ह्वाङदी अर्खवाङ जलविद्युत उपभोक्ता समिति अध्यक्ष तथा पुर्व जि.वि. स. सदस्य रितबहादुर थापा भन्छन् “पारी ह्वाङ्दी ६ मा बिद्युतका दुईवटा पावर हाउस छन् वारीबाट मर्मतका लागि रातमा मिस्त्री पठाउनुपर्दा पर्दा खस्ने हुन की भन्ने डर छ । ” अर्खवाङ–६ का मिस्त्री पुनराम अर्यालले भने “दिनमा विद्यार्थी आवत जावत गर्दा अभिभावकले डिउटी बस्नु पर्ने अवस्था छ, तै पनि हामी रातमा बढी होसियारी पुर्वक तरेर पावर हाउसमा पुग्दछौं ।” वडा नं.–५ का अर्का मिस्त्री अमृत राना भन्छन् “तल हे¥यो खोला निरह छ, तातेतातेको तालमा हिड्नु पर्छ ’ उनले व्याङ्ग गरे ‘ पुर्व मन्त्रीहरुलाई सुविधा दिनुपर्छ भन्नेहरुलाई एकचोटी यो फड्के तर्न लगायो भने पुल वन्थ्यो कि ? ” हामीसंगै पुगेका एमाले नेता हिरा एसी पनि घ्रर्सिदै तर्नु पर्‍यो । अनेरास्ववियुका जिल्ला अध्यक्ष ओम कार्कीले भने –“यस्तो कहालि लाग्दो फड्के तरेर यहाँका वालवालिकाहरुले कसरी पढे होलान् ?” हिरा एसीका नजरमा एउटा आश्चर्य बन्यो त्यो फड्के । तत्कालिन मन्त्री गोकर्ण विष्टका स्वकीय सचिव समेत बनेका एसीले भने “यदि उतिवेला थाहा पाएको भए जसरी पनि यहाँ एउटा पुल पारिन्थ्यो । ” उनले थपे–“यति व्यस्त बाटोमा फड्के, यो जमनामा एउटा आश्चार्य नै हो ”। जनयुद्धकालमा माओवादीको गढ त्यस स्थानमा उनिहरुको वासस्थान थियो । आफुहरुले देखेको, कष्टसंग त्यो फड्के तरेको विर्सनु भयो ? भन्ने प्रश्नमा एकिकृत नेकपा माओवादी जिल्ला ईन्चार्ज सुदर्शन वलालले भने–“विर्सने कुरै छैन । हामीले त्योताका स्थानिय काठ, वस्तुबाट एउटा पुल बनाएका हौं’ उनले थपे–‘त्यो कुनचाँही पुल हो कुन्नी ? यदि त्यस्तो जोखिम छ भने हाम्रो पार्टिको तर्फबाट भरपुर सहयोग हुनेछ । ” त्यस ईलाकाको ईन्चार्ज समेत रहेका एमाले नेता एसीले पनि अन्य कुरा छाडेर पनि त्यस स्थानमा पुल माग गर्न आफ्नो पार्टीले पहल गर्ने बताए । पुल निस्कीने बाटो समेत जोखिमपुर्ण छ । माथीबाट तप्तप झर्ने पानीले बाटो चिप्लो छ । ओढार जस्तो साँघुरोबाटो हिड्दा टाउको निहुराउनु पर्ने र वालवालिकाहरु वसेर हातले टेकेर हिड्दै आउँदा झन् कहालि लाग्दो फड्के तर्छन् । क्षेत्र नं.३ मा एमालेका गोकर्ण विष्ट सांसद वने, माओवादीका सागर सभाषद वने, कांग्रेसले पनि एक पटक जितेकै ठाउँ हो । तर जुन जोगी आए पनि कानै चिरेको भन्ने उखान चरितार्थ भएको छ अर्खवाङ र ह्वाङदीवासीका लागि । पत्रकार नै बोलाएर देखाएपछि अव त ध्यान दिन्छन् कि भन्ने आशामा उनिहरुले संचार माध्याम गुहारेका थिए ।